CELEX: E2015J0025
Language: hr
Date: 2016-07-29 00:00:00
Title: Presuda Suda od 29. srpnja 2016. u predmetu E-25/15 – Nadzorno tijelo EFTA-e protiv Islanda (Propust države EFTA-e da ispuni svoje obveze – Državne potpore – Članak 14. stavak 3. Dijela 2. Protokola 3. uz SCA – Neizvršenje povrata nezakonito odobrenih potpora)

6.4.2017   
            
            
               HR
            
            
               Službeni list Europske unije
            
            
               C 108/12
            
         PRESUDA SUDA
   od 29. srpnja 2016.
   u predmetu E-25/15
   Nadzorno tijelo EFTA-e protiv Islanda
   (Propust države EFTA-e da ispuni svoje obveze – Državne potpore – Članak 14. stavak 3. Dijela 2. Protokola 3. uz SCA – Neizvršenje povrata nezakonito odobrenih potpora)
   (2017/C 108/10)
   U predmetu E-25/15, Nadzorno tijelo EFTA-e protiv Islanda – ZAHTJEV za izjavu da Island, ne poduzevši u propisanom roku sve potrebne mjere da od primatelja povrati državne potpore koje su proglašene nespojivima s funkcioniranjem Sporazuma o Europskom gospodarskom prostoru u člancima 2., 3., 4. i 5. odluke Nadzornog tijela EFTA-e br. 404/14/COL od 8. listopada 2014. o Sustavu poticaja za ulaganje na Islandu; ne poništivši u propisanom roku sve neisplaćene iznose potpore iz treće rečenice članka 7. te odluke; i ne pruživši u propisanom roku Nadzornom tijelu EFTA-e informacije iz članka 8. te odluke, nije ispunio svoje obveze iz članka 14. stavka 3. Dijela 2. Protokola 3. uz Sporazum između država EFTA-e o osnivanju Nadzornog tijela i Suda te iz članaka 6., 7. i 8. odluke Nadzornog tijela EFTA-e br. 404/14/COL, Sud, u sastavu Carl Baudenbacher, predsjednik, Per Christiansen (sudac izvjestitelj) i Páll Hreinsson, suci, presudio je 29. srpnja 2016. kao u izreci:
   Sud:
   
               1.
            
            
               Izjavljuje da Island nije ispunio svoje obveze iz članka 14. stavka 3. Dijela 2. Protokola 3. uz Sporazum između država EFTA-e o osnivanju Nadzornog tijela i Suda te iz članaka 6., 7. i 8. odluke Nadzornog tijela EFTA-e br. 404/14/COL od 8. listopada 2014. o Sustavu poticaja za ulaganje na Islandu zbog toga što u propisanim rokovima nije poduzeo sve potrebne mjere da od primatelja vrati državne potpore koje su u člancima, 3., 4. i 5. te odluke proglašene nespojivima s funkcioniranjem Sporazuma o Europskom gospodarskom prostoru, nije poništio sve neisplaćene iznose potpore iz treće rečenice članka 7. te odluke i nije Nadzornom tijelu EFTA-e pružio informacije iz članka 8. te odluke.
            
         
               2.
            
            
               Nalaže Islandu plaćanje troškova postupka.